Pozdrav Neoskvrnjenoj Djevici Mariji
Pozdrav Neoskvrnjenoj Djevici Mariji nalazi se u 3. knjizi poglavlje 19., sv. Getrude Velike od Helfte. Blažena Djevica Marija je objavila sv. Getrudi, da će onome koji je tim riječima pozdravlja pokazati kakvom je ljubavlju prožeto njezino majčinsko Srce. Na času smrti ukazat ću mu se u takvoj ljepoti, da će njegova duša biti ispunjena radošću. (Iz Glasnika sv. Ante, g. 1936., br. 5 str. 145.)

Napomena: Pripovijeda svećenik, koji je prisustvovao smrti kanonika Dra Milana Beluhana i župnika Antuna Klasinca, da su se oni čas prije preminuća malo digli, otvorili oči, blaženo se smješili i zatim izdahnuli. On vjeruje da im se u času smrti ukazala Neoskvrnjena Djevica.

Dr Miroslav Šantek

(Veliki Znak 2 - Ukazanja i poruke Presvete Djevice, Josip Sukner, NIP »Štampa« — Šibenik, str. 225.)

Molitva 
Pozdravljam Te i ljubim Te, Ljiljane što blistaš snježnom bjelinom,

mirisavi Ljiljane Presvetoga Trojstva!

Pozdravljam Te i ljubim Te, Ružo otajstvena 

obasjana nebeskom slavom i ljepotom!

Pozdravljam Te i ljubim Te Neoskvrnjena Djevice, 

prije poroda, u porodu i poslije poroda! 

Od Tebe se rodio i Tvojim se 

mlijekom hranio Kralj Neba!
 

Majko divna, pomozi meni, 

nevoljnom grešniku i 

moli za mene, sada i 

na času smrti moje! 

Amen!

Molitve i pobožnosti Blaženoj Djevici Mariji
Marijanska poezija